Марат Бариев

**Марат Бариев**, Марат Мансур улы Бариев (*[[1961 ел]]ның [[9 июль|9 июле]], [[Казан]], [[ТАССР]], [[РСФСР]], [[ССРБ]]*) — Россия сәяси эшлеклесе. VII чакырылыш Татарстан Республикасы Дәүләт Советы депутаты (2024 елдан),  VI—VII чакырылыш РФ Дәүләт Думасы депутаты (2011―2016; 2016—2024), РФ Олимпия комитеты генераль сәркатибе (2010—2014), Татарстан яшьләр эшләре, спорт һәм туризм министры (2005—2010), «Бердәм Россия» фиркасе әгъзасы. Сәясәт фәннәре кандидаты. Татарстанның атказанган физик тәрбия хезмәткәре (2006).

## Тәрҗемәи хәле
1961 елның 9 июлендә Казанда туган. Әтисе чыгышы белән Кукмара районыннан, әнисе Балтач районы Чутай авылыннан.

Казанның Северный бистәсендә урта мәктәпне, «инженер-механик» белгечлеге буенча Казан авиация институтын (1984), «юрист»  белгечлеге буенча Казан дәүләт университетын (2000), Казан дәүләт финанс-икътисад институтын (2010) тәмамлый. Сәясәт фәннәре кандидатлыгына диссертация яклый.

## Хезмәт юлы
* 1984—1986 елларда — С.П. Горбунов исемендәге Казан авиация җитештерү берләшмәсендә инженер-конструктор, 1986 елда ВЛКСМ комитеты сәркатибе урынбасары.
* 1986—1991 елларда — ВЛКСМның Казанның Ленин районы комитетында:  икенче (1986—1989), беренче (1989—1991) сәркатип. ВЛКСМның Казан шәһәр комитеты сәркатибе (1990—1991).
* 1991—1994 елларда — Казан шәһәре Ленин районы яшьләр фонды идарәсе рәисе.
* 1994—2005 елларда — ТР балалар һәм яшьләр эшләре буенча дәүләт комитеты рәисе.
* 2005—2010 елларда  — Татарстан яшьләр эшләре, спорт һәм туризм министры.
* 2010—2011 елларда —  башкарма директоры.
* 2010—2014 елларда — РФ Олимпия комитеты генераль сәркатибе.
* 2011—2016 елларда — VI чакырылыш РФ Дәүләт Думасы депутаты, 2012 елның 13 гыйнварыннан РФ ДД физик тәрбия, спорт һәм яшьләр эшләре буенча комитет рәисенең беренче урынбасары.
* 2016 елдан — VII чакырылыш РФ Дәүләт Думасы депутаты.

## Хезмәтләре
«Алтын каләм», «Созвездие-Йолдызлык» фестивальләре, «Сәләт» хәрәкәтен оештыруда, «Яшь гаиләләрне торак белән тәэмин итүдә дәүләт ярдәме турында» ТР программасын кабул итүдә, Универсиада-2013не Казанда үткәрүдә керткән өлеше зур.

## Иҗтимагый эшчәнлеге
* 1990—1995 елларда — Казанның Ленин районы халык депутататлары район шурасы депутаты.
* Бөтенроссия җиңел атлетика федерациясе вице-президенты. 
* Татарстан Республикасы Олимпия Советы рәисе
* «Спортлы Россия» ВДО Советы әгъзасы
* Россия студентлар спорты берлеге вице-президенты.

## Гаиләсе
Хатыны Резеда, Казан дәүләт финанс-иктисад  институтын тәмамлаган.
**кызлары* Лилия, Казанның 2нче татар гимназиясендә, Лобачевский исемендәге лицейда укыган, КДУның юридик факультетын тәмамлаган, FISU штаб-фатиры (*[[Лозанна]], [[Швейцария]]*) хезмәткәре.

## Бүләкләре, мактаулы исемнәре
* 1997 — II дәрәҗә Ватан алдындагы хезмәтләр өчен орденының медале
* 2006 — Татарстанның атказанган физик тәрбия хезмәткәре
* 2009 — Дуслык ордены (РФ) 
* 2014 — Хөрмәт ордены (РФ)
* 2025 ― «ТАССР төзелүгә 100 ел» медале ― *Татарстан Республикасының социаль-икътисадый потенциалын ныгытуга зур өлеш керткән һәм күпьеллык нәтиҗәле хезмәте өчен*
## Искәрмәләр

## Чыганаклар
# Татарский энциклопедический словарь. Казань: Институт татарской энциклопедии АН РТ, 1999. ISBN 0-9530650-3-0

## Сылтамалар
*   М. М. Бариев ТР эшлекле үзәге сайтында
*  М. М. Бариев РФ Дәүләт Думасы сайтында

## Әдәбият
* *Э. Закирова*. Мин тауның башында булырга тиеш. «Сөембикә», 2016 ел, № 6.

Төркем:Казан университетын тәмамлаучылар
Төркем:Казан авиация институтын тәмамлаучылар
Төркем:Казан дәүләт финанс-икътисад институтын тәмамлаучылар
Төркем:Татарстанның атказанган физик тәрбия хезмәткәрләре
Төркем:Сәясәтчеләр
Төркем:Казан оешмалары җитәкчеләре
Төркем:Россия Федерациясе Дәүләт Думасы депутатлары
Төркем:«ТАССР төзелүгә 100 ел» медале белән бүләкләнүчеләр